ประมูลคลื่น 900MHz รอบ 179 ใบแรก 69,536 ลบ. ใบที่ 2 ราคา 71,790 ลบ.
ประมูลคลื่น 900MHz รอบ 179 ใบแรกราคา 69,536 ลบ. ใบที่ 2 ราคา 71,790 ลบ.
18 ธ.ค. 2558

ผู้สื่อข่าวรายงานว่า การประมูลคลื่น 900 MHz รอบที่ 179 ใบแรกมีผู้เคาะประมูล 1 ราย ราคา 69,536 ล้านบาท ใบที่ 2 มีผู้เคาะประมูล 1 ราย ราคา 71,790 ล้านบาท ราคารวม 2 ใบอนุญาตอยู่ที่ 141,326 ล้านบาท
รอบที่ 178 ใบแรกมีผู้เคาะประมูล 2 ราย ราคา 69,214 ล้านบาท ใบที่ 2 มีผู้เคาะประมูล 1 ราย ราคา 71,468 ล้านบาท ราคารวม 2 ใบอนุญาตอยู่ที่ 140,682 ล้านบาท
รอบ 177 เคาะใบแรก 68,892 ล้านบาท มีผู้เคาะประมูล 1 ราย ใบสองมาที่ 71,146 ล้านบาทมีผู้เคาะประมูล 1 ราย ราคารวม 2 ใบอนุญาตอยู่ที่ 140,038 ล้านบาท
รอบ 176 เคาะใบแรก 68,570 ล้านบาท  ใบสองมาที่ 70,824 ล้านบาท
รอบ 175 เคาะใบแรก 68,248 ล้านบาท มีผู้เคาะประมูล 1 ราย ใบสองมาที่ 70,502 ล้านบาท มีผู้เคาะประมูล 2 ราย 
 
ทั้งนี้ คณะกรรมการกิจการโทรคมนาคม (กทค.) ระบุว่า การประมูลคลื่น 900 MHz ของไทยทุบสถิติราคาประมูลที่สูงสุดในโลก โดยราคาใบอนุญาตขนาด 10 MHz ที่เป็นสถิติโลกในขณะนี้อยู่ที่ 67,082 ล้านบาท
ด้านพันเอก เศรษฐพงค์ มะลิสุวรรณ ประธานกรรมการกิจการโทรคมนาคม และรองประธาน กสทช. ได้แถลงต่อสื่อมวลชนว่า จากข้อมูลที่ได้มีการศึกษาเปรียบเทียบราคาต่อ MHz ต่อประชากร โดย ITU ราคาค่าเฉลี่ยทั่วโลกของคลื่น 900 MHz จะอยู่ที่ประมาณ 17,659 ล้านบาทต่อใบอนุญาตขนาด 10 MHz โดยมีราคาต่ำสุดอยู่ที่ 779 ล้านบาทต่อใบอนุญาตขนาด 10MHz และสูงสุดอยู่ที่ 67,082 ล้านบาทต่อใบอนุญาตขนาด 10 MHz